stanford-oval/wikipedia huggingface dataset:
אשר (זמר)
חיים אישיים

ב-2001 אשר החל במערכת יחסים עם הזמרת רוזונדה "צ'ילי" תומאס (חברת להקת הבנות TLC), השניים נפרדו בדצמבר 2003. בספטמבר 2004 התחיל במערכת יחסים עם הדוגמנית הבריטית נעמי קמפבל לתקופה קצרה.
ב-3 באוגוסט 2007 נישא לחברתו טמיקה פוסטר בטקס קטן. בנם, אשר ריימונד החמישי, נולד ב-26 בנובמבר באותה שנה. ב-10 בדצמבר 2008 ילדה אשתו את בנם השני, נאביד אלי ריימונד. ביוני 2009, הגיש אשר תביעת גירושים נגד אשתו.
ב-8 ביולי 2012 נפגע בנו החורג של ריימונד בתאונת סקי, וכעבור שבועיים, ב-21 ביולי, מת.
אשר מנהל אורח חיים טבעוני.
דיסקוגרפיה

1994: Usher
1997: My Way
1999: Live (אלבום מהופעה חיה)
2001: 87018701
2004: ConfessionsConfessions
2008: Here I Stand
2010: Raymond vs Raymond
2010: Versus (מיני אלבום)
2012: Looking 4 Myself
2016: Hard II Love
2024: Coming Home
הערות שוליים

↑  Poetic Justice (1993) - IMDb, נבדק ב-2022-07-30
↑  Chris Willman,Jem Aswad,Thania Garcia,Steven J. Horowitz,William Earl,Ethan Shanfeld, Chris Willman, Jem Aswad, Thania Garcia, Steven J. Horowitz, William Earl, Ethan Shanfeld, The Most Anticipated Albums of 2024: Dua Lipa, Ariana Grande, Billie Eilish, Lil Nas X and 40 More, Variety, ‏2024-01-04 (באנגלית אמריקאית)
↑  Usher’s Going Vegan, radar online, ‏4 בספטמבר 2012 (ארכיון)
| --- | --- |
בקרת זהויות :  BIBSYS: 8013785  BnF: cb14010332c (data)  GND: 12132155X  ISNI: 0000 0000 5490 3863  LCCN: no97066887  MusicBrainz: 3414d446-735a-443c-931f-10634f57e5b9  NKC: xx0021245  NSK: 000438195  NTA: 234790091  SUDOC: 082334226  VIAF: 167145970356932252818   WorldCat (עם VIAF): 167145970356932252818 
אשר
יחיעם ויץ

ערך זה עוסק בהיסטוריון יחיעם ויץ. אם התכוונתם לדודו, לוחם הפלמ"ח יחיעם ויץ, ראו .
| --- | --- |

ויץ בירושלים, יולי 2019
 לידה:  20 בינואר 1951 (בן 74) 
 ענף מדעי:  היסטוריה של עם ישראל 
 מקום לימודים:  האוניברסיטה העברית בירושלים 
 מוסדות:  אוניברסיטת חיפה 
 צאצאים:  גידי וייץ 
 
יחיעם וַיְץ (ימי) (נולד ב-20 בינואר 1951) הוא היסטוריון ישראלי, פרופסור אמריטוס בחוג ללימודי ארץ ישראל באוניברסיטת חיפה.
ביוגרפיה

יחיעם ויץ נולד בישראל, וגדל בשכונת בית הכרם בירושלים. בנעוריו למד בבית הספר התיכון שליד האוניברסיטה (סיים בשנת 1969). בצבא שירת בחיל התותחנים.
ויץ הוא בן למשפחה ידועה בתולדות היישוב: אביו רענן ויץ וסבו יוסף ויץ היו מראשי תנועת ההתיישבות בישראל. דודו יחיעם ויץ, אשר על שמו הוא נקרא, נהרג בקרב על גשר אכזיב.
יחיעם ויץ לימד שנים רבות באוניברסיטה הפתוחה והצטרף לסגל החוג ללימודי ארץ ישראל באוניברסיטת חיפה בשנת 2006. התמחותו היא בהיסטוריה של תקופת טרום המדינה ושל תקופת המדינה.
ביוני 2000 עבר אירוע מוחי ששלל ממנו את יכולת הדיבור והכתיבה, אך בעקבות תהליך שיקום מאומץ חזרו אליו יכולות אלה.
אחד מילדיו של יחיעם ויץ הוא העיתונאי גידי וייץ.
מחקריו

תחומי מחקרו הם:
פוליטיקה ישראלית.
השפעת השואה על החברה הישראלית.
יחסי ישראל-גרמניה.
הימין הישראלי.
שנים לאחר שמשפט קסטנר הסעיר את דעת הקהל בארץ, פרסם יחיעם ויץ את ספרו על חייו של ד"ר ישראל קסטנר, על המשפט בו היה מעורב, ועל רציחתו, ובו ניתח ניתוח היסטורי את פעולותיו של ד"ר קסטנר בזמן השואה והוביל למסקנה המציגה באור חיובי את פעולות ההצלה של קסטנר. יחיעם ויץ שלל את טיעוניו של עו"ד שמואל תמיר במשפט, שנבעו לדבריו מהשקפת עולמו של תמיר, מתח ביקורת על פסק הדין של השופט בנימין הלוי ותמך בהחלטת הרוב בערעור, אשר ניקתה את קסטנר מאשמת שיתוף פעולה עם הנאצים בהשמדת יהודי הונגריה.
פעילות פוליטית

ויץ היה פעיל במפלגות השמאל רצ, מחנה של"י, מפלגת מוקד ומרצ. בבחירות לכנסת התשע עשרה ב-2013 הוצב ברשימת מרצ במקום ה-98.
ויץ פרסם מאמרי דעה בעיתון הארץ. בין השאר הוא סיפר על זעמו שישראל היא מדינה כובשת, ועל כך שמתנחלים גרים בין אוכלוסייה פלסטינית צפופה ולטענתו מתייחסים אליהם כתת-אדם. הוא ביקר את בני גנץ וגדי אייזנקוט על שהסכימו לשבת בממשלה אחת עם בצלאל סמוטריץ' ואיתמר בן גביר ובכך מעניקים מכובדות לשרים אלו אותם הוא מכנה גזענים ובריונים מופרעים. הוא גם טען שטבח שבעה באוקטובר הוא תוצאה של הכיבוש. בדצמבר 2024 הוא כתב שממשלת ישראל השלושים ושבע, לה הוא קרא "ממשלה גזענית ואנטי־דמוקרטית במידה שלא נראתה כמותה קודם במדינת ישראל", דומה לממשלת מוסוליני, וקרא להתייחס אליה כאל "שלטון זר". על כהונתו של נתניהו בתפקיד ראש הממשלה במשך שנים רבות כתב שהיא נובעת מ"כישרונו לייבש ולסרס את כל המערכת הפוליטית והמפלגתית שמסביבו" ומכך שהוא יצר ממשלות מנופחות שנועדו לבסס את שלטונו. וייץ גם טען שנתניהו לא הכריע הכרעות חשובות כיוון ש"הכרעה עלולה לסכן את מעמדו כראש ממשלה". הוא טען שנתניהו קיים מגעים עם השטן כדי להגשים את שאיפותיו וקרא לסילוקו ממדינת ישראל הרשמית: "לא חלקת קבר בהר הרצל, לא רחובות וכיכרות, לא בולי זיכרון ולא ספר תעודות להנציח את מעשיו".
מספריו

האיש שנרצח פעמיים: חייו, משפטו ומותו של ד"ר ישראל קסטנר. הוצאת כתר 1995.
ממחתרת לוחמת למפלגה פוליטית: הקמתה של תנועת החרות 1947–1949. הוצאת המרכז למורשת בן-גוריון. 2003.
הצעד הראשון לכס השלטון: תנועת החרות 1949–1955. הוצאת יד יצחק בן-צבי, ומוסד הרצל, אוניברסיטת חיפה. 2007.
The Man who was Murdered Twice הוצאת יד ושם 2011
בין זאב ז'בוטינסקי למנחם בגין: קובץ מאמרים על התנועה הרוויזיוניסטית, הוצאת מאגנס, תשע"ב 2012.
הבא ברכה לנערים: יחיעם ויץ: חייו, נפילתו, הנצחתו והנצחת בני דורו, הוצאת כרמל, תשפ"א 2021.
הערות שוליים

↑   יחיעם ויץ, כיצד מנציחים בן אחד מבין רבים שנפלו, באתר הארץ, 14 ביוני 2017
↑   יחיעם ויץ, הייתי אקדמאי בשיא הקריירה. פתאום נאלצתי ללמוד לדבר מחדש, באתר הארץ, 24 במרץ 2021
↑  יחיעם ויץ וגידי וייץ, הענק ויורשו: על הביוגרפיה של אריאל שרון, באתר הארץ, 14 בדצמבר 2011
↑   יחיעם ויץ, ליברמן האחרון שיכול לקבוע מהו האינטרס הישראלי, באתר הארץ, 2 באפריל 2018
↑   יחיעם ויץ, ביום הזיכרון השנה התפרץ בי זעם, כי 7 באוקטובר הוא חלק ממחיר הכיבוש, באתר הארץ, 26 במאי 2024
1 2   יחיעם ויץ, ממשלת ישראל היא שלטון זר לכל דבר ועניין. מוכרחים להיאבק בה, באתר הארץ, 24 בדצמבר 2024
↑   יחיעם ויץ, הממשלה דומה לממשלות שכיהנו באירופה בשנות ה–20 וה–30, כמו מוסוליני, באתר הארץ, 10 בדצמבר 2024
↑   יחיעם ויץ, נתניהו הוא כמו בן גוריון? הצחקתם אותי, באתר הארץ, 16 בדצמבר 2018
↑   יחיעם ויץ, לסלק את נתניהו ממדינת ישראל הרשמית, באתר הארץ, 11 בדצמבר 2023
↑  אביבה חלמיש, ‏'רְאִי, אֲדָמָה [...] הֵא לָךְ הַטֹּובִים בְּבָנֵינּו', קתדרה 179, תשרי תשפ"ב
| --- | --- |
בקרת זהויות :  NLI: 987007312589705171  BnF: cb144998208 (data)  ISNI: 0000 0000 6658 437X  LCCN: n85137501  NTA: 191432121  VIAF: 59314741   WorldCat (עם VIAF): 59314741
קרב קניגרץ

בקרב קניגרץ או קרב סדובה (בגרמנית: Schlacht bei Königgrätz) (סדובה והראדץ קראלובה) ב-3 ביולי 1866, הוכרעה "מלחמת שבעת השבועות" (המלחמה האוסטרו-פרוסית) בניצחון הממלכה הפרוסית, תחת הנהגתו של הגנרל הלמוט פון מולטקה. הצרפתים, שקיוו לניצחון האוסטרים, החלו לראות בפרוסיה מתחרה לצרפת על ההגמוניה באירופה.
רקע

עם פרוץ מלחמת אוסטריה–פרוסיה גייסו הפרוסים את צבאם במהירות, בעזרת רשת הרכבות המפותחת שלהם. לעומתם, נאלצו האוסטרים לגייס את צבאם יותר באיטיות, עקב רשת מסילות הברזל שהייתה פחות מפותחת.
בנוסף, אורגן הצבא הפרוסי על בסיס מקומי, וחיילי המילואים היו קרובים לבסיסם, ובשל כך התגייסו במהירות. לעומת זאת, הציב הצבא האוסטרי את יחידותיו הרחק מבתיהם, על מנת למנוע סיוע מצד יחידות הצבא למרידות בדלניות, ומשום כך היה הגיוס האוסטרי הרבה יותר איטי. מיד לאחר הגיוס, שלחו הפרוסים ב-15 ביוני אולטימטום למדינות בגרמניה שהיו בברית עם אוסטריה להתפרק מנשקם. כאשר אלו לא השיבו פלש לתוכן הצבא הפרוסי למחרת היום, וכבש במהירות את הנובר, סקסוניה, והסן. רק 32,000 חיילי צבא סקסוניה הצליחו להימלט ולחבור לאוסטרים, ואילו בוואריה החליטה להשתמש בצבאה למטרות הגנה בלבד.
ב-21 ביוני הכריז וילהלם הראשון מלחמה על אוסטריה, וב-23 ביוני, לאחר שהתברר שלאוסטרים אין כוונה ליטול יוזמה, החלו הפרוסים לפלוש לבוהמיה שהייתה חלק מהאימפריה האוסטרית.
הצבא הפרוסי היה מצויד ברובה נטען בריח עם מנגנון מחט, שהיה ניתן להטעינו אף בשכיבה, ואיפשר לירות חמישה כדורים בדקה ואפילו יותר. לעומת זאת, היה הצבא האוסטרי מצויד ברובה נטען לוע, שהיה ניתן להטעינו אך בעמידה, ואיפשר לירות רק שלושה כדורים בדקה. כמו כן, היה הצבא הפרוסי מצויד בתותחים נטעני מכנס, לעומת הצבא האוסטרי שהיה מצויד בתותחים נטעני לוע.
לאחר כמה קרבות קטנים, בהם הוכחה יעילות הצבא הפרוסי, שלח הגנרל האוסטרי לודוויג פון בנדק מברק נואש לקיסר "אני מתחנן להוד מעלתך לעשות שלום בכל מחיר", אולם הקיסר שלח לו בחזרה "אי אפשר להגיע להסכם שלום", והוסיף "האם התחולל קרב"?
בנדק המיואש החל להסיג את כוחותיו כדי שלא להילכד במלקחיים הפרוסיות. ב-1 ביולי חנה צבאו סמוך למבצר קניגרץ ולמחרת החל להתחפר מעט על גדות נהר האלבה, והציב סוללות ארטילריה כדי לכסות על נתיבי הגישה ממערב.
מקומה של ליכטנשטיין בקרב קניגרץ

בהקשר הליכטנשטייני, קרב קניגרץ נודע כקרב ייחודי בו מספר החיילים שנשלחו למלחמה גדל, במקום שייקטן או שיישאר יציב. ליכטנשטיין, באותם ימים נסיכות קטנה מערבית לאוסטריה, תמכה בצד האוסטרי, ושלחה 80 חיילים מצבא ליכטנשטיין להשתתף במלחמת אוסטריה-פרוסיה. 80 החיילים נשלחו לשמור על מעבר ברנר השוכן בין אוסטריה לאיטליה, ועוד 20 הוחזקו מאחור כמילואים. משימתם הייתה לעקוב אחר חיילים איטלקיים שתמכו בפרוסיה. עקב עבודת התצפית שמוקמה באזור שקט יחסית, חיילי ליכטנשטיין לא עסקו בקרב פעיל. 
לאחר ניצחונה של פרוסיה בקרב קניגרץ, מה שהביא לסוף המלחמה, חזרו חיילי ליכטנשטיין למולדתם, דרך אוסטריה, אך במספר של 81 חיילים. לפי המסופר, במהלך מסעותיהם פגשו החיילים אדם, שנטען שהיה אוסטרי או איטלקי, ובחר להצטרף לשורות החיילים.
סדר הכוחות

הצבא הפרוסי בפיקודו של וילהלם הראשון והלמוט פון מולטקה הזקן כלל 3 ארמיות:
הארמייה הראשונה בפיקוד פרידריך קרל, נסיך פרוסיה - הארמייה כללה את היחידות הבאות:
הקורפוס ה-2 שכלל את הדיוויזיות ה-3 וה-4.
הקורפוס ה-3 שכלל את הדיוויזיות ה-5 וה-6.
הקורפוס ה-4 שכלל את הדיוויזיות ה-7 וה-8.
הארמייה השנייה בפיקוד פרידריך, נסיך הכתר של פרוסיה - הארמייה כללה את היחידות הבאות:
קורפוס המשמר שכלל את דיוויזיות המשמר ה-1 וה-2.
הקורפוס ה-1 שכלל את הדיוויזיות ה-1 וה-2.
הקורפוס ה-5 שכלל את הדיוויזיות ה-9 וה-10.
הקורפוס ה-6 שכלל את הדיוויזיות ה-11 וה-12.
ארמיית האלבה בפיקוד קרל אברהרד הרווארת פון ביטנפלד - הארמייה כללה את היחידות הבאות:
הקורפוס ה-7 שכלל את הדיוויזיה ה-14.
הקורפוס ה-8 שכלל את הדיוויזיות ה-15 וה-16.
הצבא האוסטרי בפיקודו של פרנץ יוזף, קיסר אוסטריה כלל 2 ארמיות:
הארמייה האוסטרית הצפונית בפיקוד לודוויג פון בנדק - הארמייה כללה את היחידות הבאות:
הקורפוס ה-1.
הקורפוס ה-2.
הקורפוס ה-3.
הקורפוס ה-4.
הקורפוס ה-6.
הקורפוס ה-8.
הקורפוס ה-10.
עתודת פרשים.
הצבא הסקסוני בפיקוד אלברט, נסיך הכתר של סקסוניה - הצבא כלל את היחידות הבאות:
הדיוויזיה ה-1.
הדיוויזיה ה-2.
דיוויזיית הפרשים.
תוצאות הקרב

לאחר התבוסה בקרב, איבדו האוסטרים את הרצון להילחם, וכבר למחרת החלו לגשש אחר הפסקת אש. כדי למנוע התערבות במלחמה על ידי צרפת או רוסיה, דחף ביסמרק את המלך וילהלם לעשות שלום עם האוסטרים במהירות, ולא להמשיך במלחמה בתקווה לרווחים נוספים. בתיווך צרפתי, הסתיימה המלחמה בשלום פראג בניצחון פרוסי. הסכם השלום בפראג הביא לפירוקה של הקונפדרציה הגרמנית, לסיפוח הפרוסי של ממלכת הנובר, נסיכות הבוחר מהסן, דוכסות נסאו, פרנקפורט, ושלזוויג-הולשטיין, ולהדרה רשמית וקבועה של אוסטריה מאיחוד המדינות הגרמניות. כמו כן, נאלצה אוסטריה להעביר את אזור ונציה לאיטליה, על אף שגברה עליה במלחמה.
לקריאה נוספת

מקס בוט, "חדשנות במלחמה", הוצאת מודן, 2015, "רובים ומסילות ברזל", עמ' 173-141
ראו גם

מארש קניגרץ
הערות שוליים

↑  קרב סדובה - כך כונה בצרפת, איטליה, רוסיה ובארצות רבות אחרות
↑  מקס בוט, "חדשנות במלחמה", הוצאת מודן, 2015, "רובים ומסילות ברזל", עמוד 162
↑  Medium, https://pjhollis123.medium.com/liechtensteins-81st-soldier-2e4d3e85fcb3
↑  מקס בוט, "חדשנות במלחמה", הוצאת מודן, 2015, "רובים ומסילות ברזל", עמ' 146
↑  מקס בוט, "חדשנות במלחמה", הוצאת מודן, 2015, "רובים ומסילות ברזל", עמ' 165
↑  אחד הקורפוסים האוסטריים איבד 6,000 לוחמים בתוך פחות משעה
↑  מקס בוט, "חדשנות במלחמה", הוצאת מודן, 2015, "רובים ומסילות ברזל", עמ' 166
↑  מקס בוט, "חדשנות במלחמה", הוצאת מודן, 2015, "רובים ומסילות ברזל", עמ' 167
| --- | --- |
בקרת זהויות :  NLI: 987007545971105171  GND: 4164378-1  LCCN: sh85072902  NKC: ph117614 
קרב קניגרץ
קרב קניגרץ
בייבי מטאל

| --- | --- |

 מקום הקמה:  טוקיו 
 תקופת הפעילות:  מ-2010 
 סוגה:  קאוואיי מטאל, מטאל אלטרנטיבי
 חברת תקליטים:  Toy's Factory, BMD Fox Records 
 babymetal.com
 פרופיל ב-IMDb
 חברות
 סו-מטאל מואה-מטאל מומו-מטאל
 חברות לשעבר
 יוי-מטאל
 
בייבי מטאל (באנגלית: BABYMETAL) הם להקת קאוואיי מטאל (אנ') יפנית. הלהקה מורכבת מסוזוקה נקמוטו (Suzuka Nakamoto) בתור "סו-מטאל" (ווקאלי וריקוד) ומואה קיקוצ'י (Moa Kikuchi) בתור "מואמטאל" (צעקה וריקוד). הלהקה מופקת על ידי קובמטל (אנ') מסוכנות הכישרונות Amuse(אנ'). השירה שלהם מגובה במכשור כבד מטאלי, המבוצע על ידי קבוצת נגני מושבים המכונה "להקת קמי" בהופעות.
הלהקה הוקמה בשנת 2010, עם ההרכב המקורי של סו-מטאל (ווקאל וריקוד), מואמטאל (צעקה וריקוד) ויואי מיזונו (Yui Mizuno) בתור "יומטאל" (צעקה וריקוד), עם הרעיון של מיזוג הבי מטאל בסגנון "אליל יפני". בייבי מטאל, שהייתה במקור תת-יחידת של קבוצת האלילים היפנית סאקורה גאקוין (Sakura Gakuin), והייתה למעצמה עצמאית בשנת 2013, לאחר עזיבתו של נקאמוטו (Suzuka Nakamoto) מסאקורה גאקוין. בייבי מטאל הוציאו את אלבום הבכורה המפורסם שלהם בפברואר 2014. אלבומם השני "Metal Resistance" (התנגדות מטאלית) יצא ברחבי העולם ב-1 באפריל 2016, שזכה להצלחה בינלאומית. בייבי מטאל יצאה גם היא למספר סיורים, ורוב הסיורים שלהם מתקיימים מחוץ לאסיה.
ב-19 באוקטובר 2018, הודיעה בייבי מטאל כי יוי מיזונו (Yuimetal) החליט לעזוב את הלהקה בגלל בריאות לקויה, בעקבות היעדרותה מהופעות חיות מאז דצמבר 2017. מאז עזיבתה הופיעה הלהקה עם רקדני גיבוי אחד או יותר שהוזעקו להופעות חיות. בשנת 2019 הציגה הלהקה שלושה רקדני גיבוי שנכחו בסיבוב בכל הופעה חיה כדי להקים שלישייה עם Moametal ו-Sumetal, והרקדנים נקראו "הנוקמים".
היסטוריה > 2010–2012: התחלות

קובמטל, מפיק הלהקה וחובב הכבד המטאל היושב -ראש, החל לתכנן את השקת היתוך להקת "אליל יפני" / הבי מטאל בשנת 2009, לאחר שהתרשם מההופעה של סוזוקה נקמוטו בקבוצה הקודמת שלה, קרן גירל, מתוך מחשבה שהיא מתאימה להיות המובילה זמרת הקבוצה החדשה. הלהקה הוקמה בשנת 2010 בטוקיו, יפן, כ-"הבי מיוזיק קלאב", או תת-יחידה, של קבוצת האלילים הנשית סאקורה גאקוין, שהוקמה גם היא באותה השנה. לטענת קובמטל, יוי מיזונו ו-מואה קיקוצ'י נוספו כדי להשלים את "הנוכחות הבימתית הייחודית" של נקמוטו עם קומותיהם הקטנות, כשהן רוקדות סביבה "כמו מלאכים". איש משלושת החברים לא הכיר את מוזיקת המטאל לפני הקמת הלהקה.
ההופעה החיה הראשונה של "בייבי מטאל" הייתה ב-28 בנובמבר 2010, בקונצרט הסולו הראשון בפסטיבל "סאקורה גאקוין 2010". ביולי 2011 הציגו לראשונה בייבי מטאל את השיר "איג'ימה, דאם, זטאי" ("לא עוד בריונות"), בהופעה ב"סאקורה גאקוין", אך הוא בוצע אז רק במהלך הופעות חיות. הסינגל הראשון של הלהקה, "בוקר דוקי דוקי", הופיע במקור באלבום הבכורה של סאקורה גאקוין 2010 ננדו: הודעה, שיצא ב-27 באפריל 2011. וידאו קליפ לשיר הועלה לערוץ "טוי פקטורי" (Toy's Factory) ביוטיוב ב־12 באוקטובר 2011, והוא יצא לאור כסינגל DVD בסוף 2011, תחת תת-המותג העצמאית Toy's Factory Juonbu Records. הסרטון המוזיקלי הסתכם בסוף למעלה ממיליון צפיות.
אלבום הסינגל הראשון של "בייבי מטאל" היה שיתוף פעולה עם הלהקה "קיבה של עקיבא", שנקרא "בייבי מטאל / קיבה של עקיבא" והוא יצא במרץ 2012 על ידי ג'ונבו רקורדס, הסינגל שדורג במקום השלישי במצעד האינדי השבועי של אוריקון, ומספר אחד בדירוג האינדי השבועי של טאוור רקורדס שיבויה. בקיץ 2012 הוציאה הלהקה וידאו קליפ לסינגל הבא שלהם, "הד-באנגר!!!!!" (Headbangeeeeerrrrr!!!!!), בבימויו של הידנובו טנאבה. באוגוסט 2012, עלתה "בייבי מטאל" לראשונה בפסטיבל הקול סוניק של יפן, והפכה למופע הצעיר ביותר שאי פעם ביצע בפסטיבל, בגיל 12 הממוצע. באותה שנה, הופיעה בייבי מטאל מחוץ ליפן לראשונה, פסטיבל אנימה אסיה 2012, בסינגפור.
היסטוריה > 2016–2017: סיור והתנגדות מטאל

במהלך מופעי הכותרת של הלהקה ביוקוהאמה ארנה בדצמבר 2015, הודיעו על אלבום אולפן שני שייצא ב -1 באפריל 2016, כמו גם סיבוב הופעות עולמי שיחל בלונדון בוומבלי, ויסתיים ביפן עם הופעת בכורה בטוקיו דום . ב־15 בינואר 2016, נחשף שם האלבום השני, Metal Resistance (התנגדות מטאל).
הלהקה חשבה על השם "Metal Resistance" (התנגדות מטאל) מכיוון שהם האמינו שהוא מייצגת את מי שהם ומה הם עושים כ-"בייבי מטאל". סו-מטאל אמרה כי "מדובר בבחינת היבטים חדשים ושונים של מה שהם יכולים לעשות."
בינואר 2017, Babymetal הופיעו עם מטאליקה בסיבוב ה- WorldWired שלהם בגוטצ'אוק והופיע גם בביצועים היפניים של להקת רובים ושושנים (Guns N 'Roses) במופעי הפתיחה. באפריל 2017, הופיעו "בייבי מטאל" עם רד הוט צ'ילי פפרס (Red Hot Chili Peppers) במהלך סיבוב ההופעות העולמי בארצות הברית.
ב־30 בדצמבר 2017 נפל הגיטריסט של קאמי בנד מיקיו פוג'יוקה ממרפסת תצפית; הוא נפטר מפציעותיו ב־5 בינואר 2018.
היסטוריה > 2018 – הווה: עידן שיבעה הנבחרים, עזיבתה של Yuimetal ו-מטאל גלקסי

ב־9 ביולי 2018, זכתה הלהקה בגביע העולם בהבי מטאל 2018.
ב -19 באוקטובר 2018, זמן קצר לפני סיור ההופעות היפני, הוציאה הלהקה סינגל חדש, " Starlight ". עוד באותו היום הלהקה הודיעה רשמית על עזיבתה של Yuimetal. מיזונו פרסמה הודעה שמסבירה את החלטתה ואת רצונה להמשיך בקריירת סולו.
באוקטובר 2019 הפכה הלהקה ללהקה האסיאתית הראשונה שהגיעה לשיא מצעד אלבומי הרוק של בילבורד.
חברים

חברי הליבה
סו-מטאל ( Suzuka Nakamoto ) - שירה עיקרית ורקדנית (2010 - הווה)
מואה-מטאל ( Moa Kikuchi ) - שירה / רקע רקע ורקדנית (2010 – הווה)
Takayoshi Ohmura – guitar (2013–present)
Leda Cygnus – guitar (2013–present)
Isao Fujita – guitar (2015–present)
Boh – bass (2013–present)
Hideki Aoyama – drums (2013–present)
Anthony Barone – Kami Band; drums (2019–present)
Chris Kelly – Kami Band; guitar (2019–present)
CJ Masciantonio – Kami Band; guitar (2019–present)
Clint Tustin – Kami Band; bass (2019–present)
נוקמים
ריהו סאישי - רקדן גיבוי (2019 - הווה)
קנו פוג'יהירה - רקדנית גיבוי (2019 - הווה)
מומוקו אוקזאקי - רקדן גיבוי (2019 – הווה)
חברי עבר
יוי-מטאל ( Yui Mizuno ) - שירה / רקע רקע ורקדנית (2010–2018)
מיקיו פוג'יוקה - קמי בנד; גיטרה (2013–2018; נפטר 2018)
דיסקוגרפיה

בייבי מטאל (2014)
התנגדות מטאל (2016)
מטאל גלקסי (2019)
סיבובי הופעות

סיבוב הופעות עולמי ב- Babymetal 2014 (2014)
Babymetal חזרה לסיור בארצות הברית / בריטניה 2014 (2014)
עולמי ב- Babymetal 2015 (2015)
סיבוב הופעות עולמי Babymetal 2015 ביפן (2015)
עולמי ב- Babymetal 2016: Legend Metal Resistance (2016)
סיבוב הופעות בארצות הברית Babymetal 2017 (עם קורן ואבן חמוץ ) (2017)
פסטיבל חמשת השועלים ביפן (2017)
פסטיבל השועל הגדול ביפן (2017)
סיבוב הופעות עולמי ב- Babymetal 2018 (2018)
סיבוב הופעות עולמי מטאל גלקסי (2019–2020)
אלן סמית'י

אלן סמית'י (באנגלית: Alan Smithee; לפעמים נקרא אלן סמית') הוא קרדיט שמופיע בסרט קולנוע שבו הבמאי מסרב לחתום על הסרט שביים, משום שאינו שלם עם התוצאה הסופית.
מקור השם

הבמאי הראשון שסירב כי שמו יופיע על סרט שיצר, וביקש מגילדת הבמאים של אמריקה בהוליווד כי בכותרות הסרט יינתן הקרדיט ל"אלן סמית'י", הוא דון סיגל. היה זה בסרט "מותו של אקדוחן" שיצא לאקרנים בשנת 1969. הסרט החל בבימויו של במאי אחר, אשר הסתכסך עם הכוכב ריצ'רד וידמרק ופוטר. סיגל הגיע על מנת להשלים את העבודה, ואף הוא הסתכסך עם וידמרק, שדרש כי תהיה לו שליטה אמנותית בבימוי הסרט ועריכתו. בסופו של דבר החליט סיגל כי אינו יכול לקבל קרדיט על בימוי הסרט, וביקש מאיגוד הבמאים כי בכותרות הסרט יירשם כי הבמאי הוא "אלן סמית'י", דמות דמיונית שהומצאה לצורך זה.
התפשטות השימוש

במשך שלושים שנה זכה סמית'י לקריירת בימוי מפוארת, שכן בכל מקרה דומה של סכסוך בין במאי, כוכב ואולפן, שגרם לכך שהבמאי לא ראה בסרט את המוצר לו התכוון, ניתן היה לבקש כי הקרדיט על הבימוי יינתן ל"אלן סמית'י".
דוגמה נוספת לשימוש בשם "אלן סמית'י" ניתן למצוא בגרסה המורחבת לסרט "חולית", שנערכה ללא אישורו והשתתפותו של הבמאי, דייוויד לינץ'. או אז סירב לינץ' לשייך את שמו לפרויקט המורחב והתנגד בכל תוקף לעריכות הרבות שנעשו בסרט, שנערך לכדי 189 דקות (מתוך 137 דקות בגרסה הקולנועית) בצורה גסה, כאשר נעשה בו שימוש חוזר בסצנות רבות.
איסור השימוש

עם הזמן, הפכו השם ומטרתו למוכרים יותר ויותר, ובמאים מסוימים אף החלו לדון בו תוך הפרת קוד השתיקה. ב-1998 יצא הסרט "סרטו של אלן סמית'י: הישרפי הוליווד הישרפי". גיבור הסרט, אלן סמית'י, מנסה, ללא הצלחה, להתנער מתוארו כבמאי, מכיוון שהשם הבדוי היחיד בו מותר לו להשתמש הוא שמו שלו. ארת'ור הילר, במאי הסרט, לא הסכים להתערבותו האמנותית של המפיק, ג'ו אסטרהאוז, ודרש להסיר את שמו. כך נרשם כי במאי הסרט הוא אלן סמית'י. הסרט נכשל משמעותית הן כלכלית והן ביקורתית, אך פרסום בעיות ההפקה משך תשומת לב רבה.
בעקבותיה, מאז שנת 2000 גילדת הבמאים של אמריקה לא מאפשרת עוד שימוש בשם זה, לאחר שה"סוד" נחשף לציבור הרחב, והיא דורשת, במקרה של סכסוך מסוג זה, להשתמש בשם במה ייחודי לאותו סרט. למרות זאת, ישנם סרטים הממשיכים להשתמש בקרדיט זה.
מרחב מטרי

בטופולוגיה, מרחב מטרי היא קבוצה שמוגדרת עליה פונקציה סימטרית ואי-שלילית המפרידה נקודות והמקיימת את אי-שוויון המשולש. פונקציה כזו (הנקראת מטריקה) מקיימת את התכונות היסודיות של המרחק הגאוגרפי, ולכן רואים בה הכללה של מושג המרחק. המטריקה מאפשרת להגדיר במרחב כדורים, שבזכותם יש למרחבים מטריים תכונות טופולוגיות אופטימליות.
הגדרה

מטריקה על קבוצה לא ריקה  S היא פונקציה  d\colon S\times S\rightarrow \mathbb {R}  המקיימת את התכונות הבאות לכל  x,y,z\in S:
אי-שליליות:  d(x,y)\geq 0.
הפרדת נקודות:  d(x,y)=0 אם ורק אם  x=y (ולכן, מכך שהמטריקה היא אי-שלילית, נובע ש  d(x,y)\neq 0 אם ורק אם  x\neq y, כלומר המטריקה מפרידה נקודות).
סימטריות:  \,d(x,y)=d(y,x).
אי-שוויון המשולש:  \,d(x,z)\leq d(x,y)+d(y,z).
קבוצה  S שמוגדרת עליה מטריקה  d נקראת מרחב מטרי ומסומנת כזוג הסדור  (S,d), כאשר כאן הקבוצה  S היא המרחב, ואילו הפונקציה  d היא המטריקה (שלפעמים מכונה ״המרחק״). לעיתים, במיוחד כאשר ברור מהי המטריקה, מקצרים את הסימון ומתייחסים אל  S כאל המרחב המטרי.
דוגמאות

מרחבים נורמיים הם דוגמה חשובה למרחב מטרי, שהרי הנורמה מאפשרת להגדיר מטריקה על ידי  g(x,y)=\|x-y\|. בפרט הישר הממשי (עם נורמת הערך המוחלט:  d(x,y)=|x-y|), המישור האוקלידי והמרחב האוקלידי הם מרחבים מטריים מהסוג הזה, כאשר המטריקה היא המרחק הגאומטרי המוכר, כלומר הנורמה האוקלידית.
דוגמה חשובה נוספת, שמכלילה את המקרה של מרחב נורמי, היא מרחב גאודזי (או מרחב מטרי גאודזי), למשל פני כדור אוקלידי (כלומר ספירה, שם, בהינתן שתי נקודות   x ו  y, מסתכלים על המעגל הגדול עליהן הן נמצאות, כלומר על המעגל שעובר דרך שתי הנקודות ומרכזו הוא הראשית ורדיוסו 1; בין שתי הנקודות   x ו  y עוברות שתי קשתות שנמצאות על המעגל, ומגדירים את  d(x,y) להיות אורך הקשת הקצרה שעוברת ביניהן). דוגמה נוספת של מרחב גאודזי (יותר כללית מפני כדור) היא יריעת רימן שלמה. באופן כללי, מה שמאפיין מרחבים גאודזיים הוא שלכל שתי נקודות   x ו  y במרחב ניתן למצוא מסילה שמחברת ביניהן באופן שומר מרחק, כלומר יש פונקציה (שתסומן ב  \gamma ) מהקטע   [0,d(x,y)] על הישר הממשי למרחב המטרי עצמו, והפונקציה הזו מקיימת  \gamma (0)=x (כלומר מעתיקה את 0 ל   x),  \gamma (1)=y (כלומר מעתיקה את 1 ל   y), והיא שומרת מרחקים (כלומר  d(\gamma (s),\gamma (t))=|s-t| לכל  s,t\in [0,d(x,y)]).
על כל קבוצה אפשר להגדיר את המטריקה  d(x,y)={\begin{cases}0&{\text{ if }}x=y\\1&{\text{ if }}x\neq y\end{cases}}. מטריקה זו ידועה בתור "המטריקה הדיסקרטית" והטופולוגיה שמשרה היא הטופולוגיה הדיסקרטית (כלומר, במרחב זה כל קבוצה היא קבוצה פתוחה).
התכנסות לגבול

בהינתן מרחב מטרי  (S,d), נסתכל על איזשהי סדרת נקודות במרחב:  x_{1},x_{2},x_{3},\ldots .  נאמר שהסדרה מתכנסת לגבול אם קיימת נקודה  x\in S בעלת התכונה ש  \lim _{n\to \infty }d(x_{n},x)=0. במקרה כזה הנקודה  x תוגדר להיות הגבול של הסדרה  (x_{n})_{n=1}^{\infty }. נשים לב שהגבול  \lim _{n\to \infty }d(x_{n},x)=0 הוא גבול על הישר הממשי (כלומר גבול של סדרת המספרים הממשיים  (d(x_{n},x))_{n=1}^{\infty }), שבעזרתו מגדירים גבול במרחב המטרי   (S,d).
לדוגמה, נניח שהמרחב המטרי  (S,d) הוא אוסף הפונקציות הרציפות על הקטע  [1,2], כאשר המרחק בין שתי פונקציות מוגדר להיות נורמת הסופרמום ( d(f,g):=\sup\{|f(t)-g(t)|:t\in [1,2]\}), ונסתכל על סדרת הפונקציות  f_{n}(t):=\sin(t)+{\frac {tn}{tn+1}},t\in [1,2]. כפי שנראה מייד, סדרה זו מתכנסת לפונקציה  f(t):=\sin(t)+1,t\in [1,2] : אכן, חישוב פשוט מראה ש  d(f_{n},f)=\sup\{|f_{n}(t)-f(t)|:t\in [1,2]\}=\sup \left\{{\frac {1}{tn+1}}:t\in [1,2]\right\}={\frac {1}{n+1}}, ולכן באמת  \lim _{n\to \infty }d(f_{n},f)=0, כלומר לפי הגדרת הגבול הפונקציה  f שהוגדרה לעיל היא גבול של הסדרה  (f_{n})_{n=1}^{\infty }.
באופן כללי,  לא כל סדרה במרחב מטרי היא סדרה מתכנסת (דוגמה:   S=[-2,2],  x_{n}:=(-1)^{n}), אבל ניתן להראות שאם סדרה היא סדרה מתכנסת, אז קיים לה גבול אחד ויחיד.